Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Olemme puhuneet Ilmestyskirjasta.
Sen luvusta 6 alkaen on kerrottu -
koetuksista, tuomioista, vihasta, -
tuhosta, kivusta ja kuolemasta.
Milloin Ilmestyskirjassa alkaa sitten tapahtua hyviä asioita?
Niitäkin on tulossa.
Mutta täytyy ymmärtää, että tuomiotkin ovat hyviä.
Kun Jumala tuomitsee ja poistaa synnin, -
vaikeudet, murheet ja kärsimys loppuvat.
Tuomioiden on tultava, -
jos tahdomme nähdä Jumalan siunaukset.
Jumalan siunaukset syntyvät siis hänen tuomioidensa keskeltä.
Tuomiot ovat valmistaneet tietä siunauksille.
Otetaan esille Ilmestyskirjan luku 19.
Se alkaa sanoin: "Sen jälkeen..."
Siinä tarkoitetaan luvuissa 17-18 kerrottuja asioita.
"Sen jälkeen minä kuulin ikäänkuin kansan paljouden -
suuren äänen taivaassa sanovan..."
Tässä korostetaan taivaallista näkökulmaa Jumalan tuomioihin.
Ne, joilla on taivaallinen näkökulma, sanovat: -
"'Halleluja! Pelastus ja kunnia ja voima -
on Jumalan, meidän Jumalamme..."
Ylistys syntyi Jumalan tuomioista: -
"Sillä totiset ja vanhurskaat ovat hänen tuomionsa..."
Kaikki tapahtuneet asiat tuovat julki Jumalan kunniaa ja kirkkautta.
Niistä näkyy hänen herruutensa.
Jumalan tuomioissakin oli mukana ajatus pelastuksesta.
Pelastus näkyy myös paranemisena.
Eräällä ystävälläni on syöpä.
Häntä hoidetaan kemoterapialla, -
jolla pyritään tuhoamaan syöpäsolut.
Ystäväni näkee tuhon aiheuttamisen välttämättömänä, -
jotta elämä pääsisi voitolle.
Myös Ilmestyskirjassa Jumala tahtoo parantaa maailman.
Tie siihen on Jumalan tuomio ja viha.
Johannes kuuli äänen taivaasta sanovan: -
"'Halleluja! Pelastus ja kunnia ja voima -
on Jumalan, meidän Jumalamme.
Sillä totiset ja vanhurskaat ovat hänen tuomionsa; -
sillä hän on tuominnut sen suuren porton, -
joka turmeli maan haureudellaan, -
ja on kostanut ja on vaatinut hänen kädestänsä palvelijainsa veren.'"
Tässä Jumalan tuomio on kosto -
hänen palvelijoidensa puolesta.
"Ja he sanoivat toistamiseen: 'Halleluja!'
Ja hänen savunsa nousee aina ja iankaikkisesti."
Jumalan tuomio ei ole ohikiitävä vaan ikuinen.
"Ja he sanoivat toistamiseen: 'Halleluja!'
Ja hänen savunsa nousee aina ja iankaikkisesti.
Ja ne kaksikymmentä neljä vanhinta ja neljä olentoa lankesivat maahan..."
Näillä 24 vanhimmalla on valtaistuimet.
Heillä on taivaassa kunnianarvoisa paikka.
Mutta vaikka he ovatkin ylevässä asemassa -
ja Jumala on heihin mielistynyt, -
melkein aina, kun heidät mainitaan, -
he nousevat valtaistuimeltaan ja lankeavat kasvoilleen -
kumartamaan ja palvomaan Jumalaa.
Nämä olennot eivät ole vanhimpia syntyessään eivätkä hae sitä asemaa.
Heidät on valittu asemaansa viisautensa vuoksi.
He ovat oppineet soveltamaan totuutta käytäntöön.
Aina, kun jotain hienoa tapahtuu, -
he antavat siitä kunnian hyvyyden ainoalle lähteelle, Jumalalle.
Jälleen vanhimmat nousivat valtaistuimiltaan.
"Ja ne kaksikymmentä neljä vanhinta ja neljä olentoa lankesivat maahan -
ja kumartaen rukoilivat Jumalaa, joka valtaistuimella istuu..."
He "lankesivat maahan ja kumartaen rukoilivat Jumalaa, -
joka valtaistuimella istuu..."
Valtaistuimella istuvalla on valta tuomita.
Ilm. 16:ssa puhuttiin tuomion maljoista, -
luvuissa 17-18 pedon ja porton tuomioista .
Vanhimmat ylistävät Jumalaa kaikista näistä asioista.
He sanovat, että nämä Jumalan tuomiot ovat oikein.
Lopuksi vanhimmat sanoivat aamen. Sana tarkoittaa totuutta.
Totuuden tähden Jumala toimi kuten toimi.
Sitten kerrotaan totuuteen juurtuneen tuomion seurauksesta.
"...halleluja!" Ylistys Jumalalle.
Jumalan tuomiot ovat luoneet sopivat olosuhteet ylistykselle.
Peto ja sen valtakunta vastustivat Jumalan palvomista.
Niitä, joilla oli todistus Messiaasta ja jotka elivät hänen Sanansa mukaan, -
vainottiin.
Tuomio lankesi, jotta Jumala saisi ylistyksen.
Jae 5: "Ja valtaistuimelta lähti ääni..."
Jumalan valtaistuin on Ilmestyskirjassa keskeinen.
Jumalan valta, tiet ja tuomiot, jotka ilmenivät taivaassa, -
ilmenevät nyt myös maan päällä.
"Ja valtaistuimelta lähti ääni, joka sanoi: -
'Ylistäkää meidän Jumalaamme, kaikki hänen palvelijansa...'"
Jumalan valtakuntaan pääseviä kuvataan hänen palvelijoinaan.
Kysymme usein lapsilta, mitä he tahtovat olla isoina.
Kaikkein parasta olisi alkaa Jumalan palvelijaksi.
Mutta kukaan ei ole vastannut minulle: "Tahdon palvella Jumalaa.
Hän saa päättää, mitä teen työkseni ja missä asun.
Toteutan kutsumukseni iloiten."
Palvelija on herralleen täysin alamainen.
Jeshuasta mainitaan usein kaksi hallitsemiseen liittyvää termiä.
Hän on herrojen Herra ja kuningasten Kuningas.
Meidän on tarkoitus palvella häntä hänelle alamaisina.
"'Ylistäkää meidän Jumalaamme, kaikki hänen palvelijansa, -
te, jotka häntä pelkäätte..."
Siinä yhdistetään palveleminen ja jumalanpelko.
Jumalaapelkääväisille Jumala on tärkein.
Jumalaa syvästi kunnioittava osoittaa olevansa hänen palvelijansa.
Jos omat unelmasi ja tavoitteesi ovat sinulle tärkeintä, -
kuljet kohti pedon valtakuntaa.
Kuulut tähän maailmaan, et Jumalan valtakuntaan.
"Ja valtaistuimelta lähti ääni, joka sanoi: -
'Ylistäkää meidän Jumalaamme, kaikki hänen palvelijansa, -
te, jotka häntä pelkäätte, sekä pienet että suuret'.
Ja minä kuulin ikäänkuin kansan paljouden äänen -
ja ikäänkuin paljojen vetten pauhinan -
ja ikäänkuin suuren ukkosenjylinän sanovan: 'Halleluja! -
Sillä Herra, meidän Jumalamme, Kaikkivaltias, on ottanut hallituksen."
Siinä puhutaan Jumalasta Herra Sebaotina -
tai Kaikkivaltiaana.
Siinä käytetään kreikan sanaa, -
joka käännetään usein termillä Herra Sebaot.
Heprean sana tsevaot tarkoittaa sotajoukkoja.
Messias ilmestyi ensimmäisen kerran Lunastajana.
Hän hoiti silloin lunastuksen alkuosan, joka on hepreaksi pedut.
Hän maksoi lunastushinnan.
Jumalan armo tuli ihmisen ulottuville. Työ oli kertakaikkinen.
Joh. 3:n mukaan Jeshua ei tullut -
maailmaa tuomitsemaan vaan sen pelastamaan.
Mutta Isä on antanut Pojalle myös kaiken tuomiovallan.
Kun Messias palaa, hän palaa tuomitsemaan.
Tässä puhutaan Herrasta Sebaotista, joka tulee tuomitsemaan.
Herrasta Sebaotista puhutaan alun perin 2. Mooseksen kirjassa -
Punaisen meren ylityksen yhteydessä.
Punaisenmeren ylitys tarkoitti Egyptistä lähtemistä.
Punaisellamerellä Egyptin joukot tuhoutuivat.
Mooses sanoi: "Pysykää paikoillanne, niin te näette, -
minkä pelastuksen Herra tänä päivänä antaa teille."
Myös tässä tuhosta ja tuomiosta seuraa pelastuminen.
Vihollinen ei enää ajanut heitä takaa.
Sana puhuu myös hevosen ja ratsastajan mereen syöksemisestä.
Egyptin joukot vaipuivat mereen kuin kivi.
Siinä puhutaan Jumalasta termillä ish milchama, -
sotasankari.
Meidän Jumalamme on soturi.
Joillakin voi olla asiasta liberaalimpi käsitys.
He eivät käsitä Jumalaa soturina tai tuomitsijana.
He pitävät sellaista Jumalaa vanhatestamentillisena.
Mutta on vain yksi Jumala, joka on sama eilen, tänään ja iankaiken.
Ilmestyskirjan alussa kuvattiin, millainen Jeshua on.
Kuvaus on erilainen kuin evankeliumeissa.
Jeshua ei saavu toistamiseen Jumalan Karitsana -
vaan vanhurskaana Kuninkaana.
Hän saapuu soturina, hepreaksi lochem.
"'Halleluja! Sillä Herra, meidän Jumalamme, Kaikkivaltias, -
on ottanut hallituksen.
Iloitkaamme ja riemuitkaamme ja antakaamme kunnia hänelle, -
sillä Karitsan häät ovat tulleet..."
Nyt aletaan puhumaan Messiaasta uudelleen.
Hänestä ei puhuta enää herrojen Herrana ja kuningasten Kuninkaana -
vaan Karitsana. Miksi nyt palataan Karitsaan?
Raamatussa välitetään totuutta mm. tyylikeinojen avulla.
Olemme jo puhuneet siitä, -
että Karitsa tarkoittaa pääsiäis- karitsaa, joka viittaa lunastukseen.
Lunastus tapahtui pääsiäisenä.
"...sillä Karitsan häät ovat tulleet..."
Tässä halutaan opettaa, -
että hääaterialle pääsevät vain lunastetut.
Avioliitto nähdään Sanassa liiton seurauksena.
Avioliitto nähdään myös suhteena.
Jeesuksen ensimmäinen ihme on kirjattu ylös Joh. 2:een.
Hän muutti veden viiniksi.
Vesi viittaa Sanassa usein elävään veteen, majim chajim.
Veden muuttaminen viiniksi kuvaa iloa, -
jonka ihminen saa lunastuksessa.
Saamme myös yli ymmärryksen käyvän rauhan ja tyytyväisyyden.
"Iloitkaamme ja riemuitkaamme ja antakaamme kunnia hänelle, -
sillä Karitsan häät ovat tulleet, -
ja hänen vaimonsa on itsensä valmistanut."
Valmistautuminen merkitsee pyhittäytymistä.
Ilmestyskirjassa on viitattu useaan otteeseen Siionin vuoreen.
Israelilaiset eivät olleet Siinain vuorella valmiita.
Kun Jumala lähestyi heitä -
antaakseen heille uuden luonteen, -
he seisoivat loitolla ja kapinoivat.
Loitolla seisoivat myös tämän maailman ihmiset ilmestyskirjassa.
Mutta tällä kertaa lunastetut ovat valmistautuneet.
He ovat ymmärtäneet, että lunastus johtaa pyhitykseen.
He eivät ole pyhiä pelkästään siksi, -
että heidät on julistettu pyhiksi armosta.
He ilmentävät Jumalan pyhyyttä myös käytännössä.
Elämme todeksi Jumalan kutsumusta.
Todellisen lunastuksen kokeneet valmistautuvat hääjuhlaan.
Karitsan häät merkitsevät Jumalan valtakunnan alkua.
Kysytään itseltämme, olemmeko valmiita tuohon valtakuntaan.
Vai yllätymmekö, kun Ilmestyskirjan tapahtumat alkavat toteutua?
Ymmärrämmekö, mistä on kyse? Israelilaiset eivät ymmärtäneet.
Sen sijaan he lankesivat palvomaan kultaista vasikkaa.
Todellinen lunastus johtaa pyhyyteen.
Emme pelastu omin teoin vaan Jumalan armosta.
Turvaudumme Messiaan ristintyön riittävyyteen.
Huomaan, jos joku ei ole valmis, -
jos hän kysyy: "Saanko siis uskovana tehdä syntiä?"
Kysymys on järjetön.
Jos olet oikeasti pelastunut, -
ymmärrät, ettet ole pelastunut siksi, että jatkaisit synnissä elämistä, -
vaan siksi, että vapautuisit siitä.
Aivan kuin olisit päässyt lähtemään Egyptistä mutta haluaisit palata sinne.
Niin Israel teki usein langetessaan epäjumalien palvontaan.
Hehän eivät heti päässeet luvattuun maahan.
Ei pelastuksen ole tarkoitus johtaa ihmistä syntielämään.
Jumalan armo opettaa meitä sanomaan ei jumalattomuudelle -
ja elämään vanhurskaasti tässä ajassa.
Tarkoitus on valmistautua ja elää pyhitettyinä tulevaa valtakuntaa varten
Jae 7: "...ja hänen vaimonsa on itsensä valmistanut."
Jae 8: "Ja hänen annettiin pukeutua liinavaatteeseen, -
hohtavaan ja puhtaaseen: -
se liina on pyhien vanhurskautus." ("Pyhien vanhurskaat teot", ASV.)
Kyseessä on teologinen totuus.
Sekä Vanhassa että Uudessa testamentissa -
vaatteilla viitataan usein ihmisen tekoihin.
Jos sinulla ei ole hyviä tekoja, olet alaston.
Siksi sanotaan, että portto on alaston.
Alastomuus merkitsee häpeää.
Mutta niillä, jotka ovat rakentaneet oikealle perustalle -
ja jotka ovat antaneet Jumalan totuuden vaikuttaa itseensä, -
on elämässään pyhiä, vanhurskaita tekoja.
"...se liina on pyhien vanhurskaat teot.
Ja hän sanoi minulle: 'Kirjoita: -
Autuaat ne, jotka ovat kutsutut Karitsan hääaterialle!'"
Karitsa mainitaan jälleen, jotta ymmärtäisimme, -
että hääaterialle pääsee vain Kristuksen ristin kautta.
Siellä alkaa Jumalan valtakunta.
Yksi Jumalan valtakunnan pääominaisuuksista on seuraava.
"Autuaat ne, jotka ovat kutsutut" ja jotka saapuvat hääaterialle.
Jumalan valtakunta merkitsee autuutta.
Se merkitsee Jumalan työtä ihmiselämässä.
Hän tahtoo mitata meille hyviä asioita rakkautensa mukaan.
"Autuaat ne, jotka ovat kutsutut Karitsan hääaterialle!'
Vielä hän sanoi minulle: -
'Nämä sanat ovat totiset Jumalan sanat.'"
Kaikki nämä ihanat Jumalan valtakuntaan liittyvät asiat ovat totta.
Niihin voi luottaa.
Kaikki pitää Sanassa paikkansa.
Jae 10: "Ja minä lankesin hänen jalkojensa juureen, -
kumartaen rukoillakseni häntä."
Siinä puhutaan enkelistä, joka on välittänyt Johannekselle ilmestyksen.
Johannes liitti Jumalan valtakunnan kirkkauden -
sanoman välittäjään.
Hänelle oli luonnollista alkaa kumartaen palvoa.
Mutta enkeli vastasi hänelle: -
"Mutta hän sanoi minulle: 'Varo, ettet sitä tee; -
minä olen sinun ja sinun veljiesi kanssapalvelija, -
niiden, joilla on Jeesuksen todistus..."
Siinä puhutaan niistä, joissa Jeesuksen elämä näkyy.
Hänen tekonsa toteutuvat heidän kauttaan.
Onko sinulla elämässäsi Jeshuan todistus?
Sitä varten sinut on pelastettu.
Elämäsi tarkoitus on -
tuoda julki Messiaan elämää.
Silloin sinusta heijastuu Jumalan kirkkaus.
Elät sillä tavalla, -
että Jumalan tarkoitusperät ja teot toteutuvat kauttasi.
Vielä jakeesta 10: -
"'Varo, ettet sitä tee; minä olen sinun ja sinun veljiesi kanssapalvelija, -
niiden, joilla on Jeesuksen todistus; kumarra ja rukoile Jumalaa."
Ne, joilla on Jeesuksen todistus, palvovat Jumalaa.
Ellei sinulla ole Jeesuksen todistusta ja Pyhää Henkeä elämässäsi -
ristintyön kautta, et kykene palvomaan Jumalaa.
Voit uskoa Jumalan olemassaoloon ja ymmärtää jotain hänen Sanastaan, -
muttet ymmärrä hänen ilmestystään, työtään tai suunnitelmiaan -
etkä kykene palvomaan häntä, -
koska häntä palvovien pitää palvoa hengessä ja totuudessa.
Saat kyvyn palvoa ja rukoilla häntä vain Jeshuan lunastustyön kautta.
Se on Jumalan antama kyky, jota ei saa harjoittelemalla.
Se ei ole syntymälahja, vaan sen saa lunastuksen kautta.
Silloin voimme toteuttaa tarkoitusta, jota varten meidät on luotu, -
palvoa elävää Jumalaa.
Näkyykö sinun elämästäsi Jeshuan todistus?
Haluatko, että elämässäsi tapahtuu Jumalan tahto eikä omasi?
Ensi kerralla tutkimme Ilm. 19:ää lisää.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen